

**DOMES SĒDES PROTOKOLA IZRAKSTS**

*Kokneses novada Kokneses pagastā*

2021.gada 24.februārī Nr.2

**11.2**

**Par nekustamā īpašuma “Kalni” Kokneses pagastā  izsoli**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nekustamā īpašuma “Kalni”, Kokneses pagastā, Kokneses novadā, ar kadastra numuru 3260 005 0089platība ir 1,44 ha. Īpašums sastāv no zemes vienības ar kadastra apzīmējumu 3260 005 00891,44 ha platībā ar galveno zemes lietošanas mērķi - lauksaimniecības zeme kods 0101.

Nekustamais īpašums ar kadastra Nr. 3260 005 0089“Kalni”, Kokneses pagastā, Kokneses novadā, zemesgrāmatā reģistrēts uz Kokneses novada domes vārda Kokneses pagasta zemesgrāmatas nodalījumā Nr. 100000609110.

Lai minēto nekustamo īpašumu varētu atsavināt, tika veikta nekustamā īpašuma sertificēta vērtēšana.

Kokneses novada domes Mantas vērtēšanas un objektu apsekošanas komisija, ņemot vērā Publiskas personas mantas atsavināšanas likumu un sertificētā vērtētāja vērtējumu, nekustamajam īpašumam ar kadastra Nr. 3260 005 0089“Kalni”, Kokneses pagastā, Kokneses novadā, noteikusi nosacīto atsavināšanas cenu 3940,00 *euro* *(trīs tūkstoši deviņi simti četrdesmit euro 00 centi*).

Pamatojoties uz minēto un saskaņā ar Publiskas personas mantas atsavināšanas likuma 3. panta pirmās daļas 1. punktu un otro daļu; 4.panta pirmo daļu; 5.panta pirmo daļu; 8.panta sesto daļu; 10.panta pirmo un otro daļu, Kokneses novada domes 27.03.2013. saistošajiem noteikumiem Nr.4 „Kokneses novada teritorijas plānojuma 2013.-2024.gadam Teritorijas izmantošanas un apbūves noteikumi un Grafiskā daļa”, ņemot vērā Finanšu un attīstības pastāvīgās komitejas 24.02.2021. ieteikumu, atklāti balsojot, PAR-11 (Ilgonis Grunšteins, Aigars Kalniņš, Dāvis Kalniņš, Pēteris Keišs, Rihards Krauklis, Raina Līcīte, Edgars Mikāls, Jānis Liepiņš, Māris Reinbergs, Ziedonis Vilde , Dainis Vingris), PRET-nav, ATTURAS-nav, Jānis Krūmiņš, Jānis Miezītis balsojumā nepiedalās, Kokneses novada dome NOLEMJ:

**1. Pārdot atklātā izsolē** ar augšupejošu soli Kokneses novada domei piederošo **nekustamo īpašumu** ar kadastra Nr. 3260 005 0089 **“Kalni”,** Kokneses pagastā, Kokneses novadā, kas sastāv no viena zemes gabala ar kadastra apzīmējumu 3260 005 0089ar platību **1,44 ha** un galveno zemes lietošanas mērķi - lauksaimniecības zeme kods 0101.

**2.** **Noteikt** **nekustamā īpašuma** ar kadastra Nr. 3260 005 0089 **“Kalni”,** Kokneses pagastā, Kokneses novadā, pārdošanas **izsoles sākuma cenu 3940,00 *euro*** *(trīs tūkstoši deviņi simti četrdesmit euro 00 centi*).un **izsoles soli** **100 *euro***(*viens simts euro*).

**3.** **Noteikt**, ka izsolei var **reģistrēties līdz 2021.gada 12.aprīļa plkst.10.00** un , **ka izsole notiks** **2021.gada 13.aprīlī plkst.11.00,** Kokneses novada domes administrācijas ēkas 1. stāva lielajā zālē, Melioratoru ielā 1, Koknesē, Kokneses pagastā, Kokneses novadā.

**4.** **Apstiprināt** **nekustamā īpašuma** ar kadastra Nr. 3260 005 0089 **“Kalni”,** Kokneses pagastā, Kokneses novadā, **izsoles noteikumus** (*pielikumā*).

**5.** Sludinājumu par izsoli publicēt laikrakstā “Latvijas Vēstnesis”, Kokneses novada bezmaksas informatīvajā izdevumā “Kokneses Novada Vēstis” un ievietot Kokneses novada domes mājas lapā [www.koknese.lv](http://www.koknese.lv).

6. Izsoli organizē Kokneses novada domes Izsoles komisija.

Sēdes vadītājs,

domes priekšsēdētājs *(personiskais paraksts)*  D.Vingris



APSTIPRINĀTI

ar Kokneses novada domes 24.02.2021.

sēdes lēmumu Nr.11.2\_

(protokols Nr.2)

KOKNESES NOVADA DOMES

**nekustamā īpašuma** ar kadastra Nr. 3260 005 0089 **“Kalni”,**

Kokneses pagastā, Kokneses novadā

**IZSOLES NOTEIKUMI**

**I.Vispārīgie jautājumi**

1.Šie izsoles noteikumi nosaka kārtību, kādā tiks rīkota izsole **nekustamā īpašuma** ar kadastra Nr. 3260 005 0089 **“Kalni”,** Kokneses pagastā, Kokneses novadā, kas sastāv no viena zemes gabala ar kadastra apzīmējumu 3260 005 0089ar platību **1,44 ha** ar galveno zemes lietošanas mērķi - lauksaimniecības zeme kods 0101, pircēja noteikšanai saskaņā ar Latvijas Republikas Publiskas personas mantas atsavināšanas likumu.

**II. Ziņas par izsolē pārdodamo objektu**

2.1. *Nosaukums*: **nekustamais īpašums** ar kadastra Nr. 3260 005 0089 **“Kalni”,** Kokneses pagastā, Kokneses novadā.

2.2. *Īpašnieks*: Kokneses novada dome. Īpašums nostiprināts Kokneses pagasta zemesgrāmatas nodalījumā Nr. 100000609110.

2.3. ***Pārdodamais objekts*** *–* **Nekustamais īpašums** ar kadastra Nr. 3260 005 0089 **“Kalni”,** Kokneses pagastā, Kokneses novadā, sastāv no viena zemes gabala ar kadastra apzīmējumu 3260 005 0089ar platību **1,44 ha**;

2.4. Nekustamā īpašuma ar kadastra Nr. 3260 005 0089 **“Kalni”,** Kokneses pagastā, Kokneses novadā galvenais zemes lietošanas mērķis - lauksaimniecības zeme kods 0101.

3. **Pārdošanas metode:** Pārdošana atklātā mutiskā izsolē ar augšupejošu soli.

3.1. **Objekta izsoles sākuma cena**  **3940,00 *euro*** *(trīs tūkstoši deviņi simti četrdesmit euro 00 centi*).

3.2. Maksāšanas līdzeklis: ***euro*** 100% apmērā.

3.3. **Izsoles solis 100**,- *euro* (viens simts *euro* ).

**III. Izsoles dalībnieki**

4. Izsolē var piedalīties fiziska vai juridiska persona, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un ja:

4.1. fiziska vai juridiska persona, kas **reģistrējies** izsoles reģistrā no publikācijas laikrakstā „Latvijas Vēstnesis” **līdz 2021.gada 12.aprīļa plkst.10.00,** iemaksājis **reģistrācijas maksu 30,*euro* (***trīsdesmit euro***)** un **drošības** naudu 10% no objekta sākumcenas, t. i., **394, *euro****(trīs*  *simti deviņdesmit četrus euro* ).

4.2. Izsoles drošības nauda tiek atmaksāta šādos gadījumos:

4.2.1. ja izsole atzīta par nenotikušu izsoles rīkotāja vainas dēļ;

4.2.2. ja izsoles objektu pārsolījis cits izsoles dalībnieks.

4.3. Izsoles dalībniekam, kurš nosolījis augstāko cenu drošības nauda tiek ieskaitīta pirkuma apmaksā.

4.4. Reģistrācijas maksa netiek atmaksāta nevienam no dalībniekiem.

4.5. Izsoles dalībnieki reģistrācijas maksu un drošības naudu, ar atsevišķiem maksājuma uzdevumiem, norādot **iemaksas** **mērķi ”Nekustamā īpašuma “Kalni**”, **izsolei”** iemaksā Kokneses novada domes reģistrācijas Nr. LV 90000043494 vienā no kontiem:

4.5.1. A/S SEB bankas UNLALV2X kontā Nr.LV 22UNLA0035900130701 **vai**

4.5.2. A/S Swedbank HABA LV22 kontā Nr. LV94HABA0551003424462.

5. Izsoles process notiek saskaņā ar Latvijas Republikas Publiskas personas mantas atsavināšanas likuma nosacījumiem.

**IV. Izsoles dalībnieku reģistrācija**

6. Izsolei var reģistrēties no izsoles izsludināšanas dienas laikrakstā „Latvijas Vēstnesis” **līdz 2021.gada 12.aprīļa plkst.10.00.**

7**.** Ar izsoles objektu var iepazīties iepriekš saskaņojot ar nekustamā īpašuma speciālisti pa tālruni 28694278.

8. **Lai piedalītos Objekta izsolē ir** **jāiesniedz** Kokneses novada domē

vai var iemest domes pastkastē pie domes ēkas,

vai jāatsūta pa pastu uz adresi Melioartoru iela 1, Koknese, Kokneses pagasts, Kokneses novads, LV-5113

vai elektroniski parakstītus uz e pastu dome@koknese.lv,

**pieteikums** **un sekojoši dokumenti:**

8.1. **Fiziskām personām** - jāuzrāda pase vai identifikācijas karte (ja iesniedz personīgi ) un maksājuma dokumenti par izsoles drošības un reģistrācijas maksas samaksu. Izsoles dalībnieks pastiprina, ka uz izsoles brīdi nav parādā Kokneses novada pašvaldībai nodokļus vai citus maksājumus saskaņā ar citām likumiskām vai līgumiskām saistībām, nav fiksēti saistību nepildīšanas gadījumi pret pašvaldību vai tās iestādēm, SIA vai aģentūru .

8.2. **Juridiskām personām** jāpievieno šādi dokumenti: Komersanta reģistrācijas apliecība un paraksta tiesīgā persona , tās amats, lēmums vai rīkojums par nekustamā īpašuma iegādi izsolē. Dokumentu izdrukas par izsoles drošības un reģistrācijas maksas samaksu(nevajag bankas apstiprinājumu). Izsoles dalībnieks pastiprina ka uz izsoles brīdi nav parādā Kokneses novada pašvaldībai nodokļus vai citus maksājumus saskaņā ar citām likumiskām vai līgumiskām saistībām, nav fiksēti saistību nepildīšanas gadījumi pret pašvaldību vai tās iestādēm, SIA vai aģentūru.

8.3. **Pieteikumā jānorāda** iesniedzēja vārds, uzvārds (personas kods) vai juridiskām personām nosaukums (reģistrācijas Nr), adrese, norēķinu konta numuru kredītiestādē, saziņas līdzekļi (telefons un e pasts), pierādoši dokumenti par izsoles drošības un reģistrācijas maksas samaksu (tikai izdruka nav jābūt bankas apstiptinājumam), kā arī jānorāda objekts uz kuru piesakās izsolei, kā arī ierakstīt apliecinājumu, ka atbilst izsoles noteikumu 8.punkta prasībām un piekrišanu izsoles noteikumiem.

8.4. Piedāvājumi, kas neatbilst 8.punkta prasībām, uzskatāmi par nederīgiem.

**V. Izsoles norise**

9. **Izsole notiek 2021.gada 13.aprīlī plkst.11.00,** Kokneses novada domes administrācijas ēkas 1.stāva lielajā zālē, Melioratoru ielā 1, Koknesē, Kokneses pagastā, Kokneses novadā.

10. Izsole notiek tikai tad, ja izsolei tiks reģistrēts vismaz viens izsoles dalībnieks.

11. Izsoles vadītājs atklāj izsoli, raksturo pārdodamo Objektu un paziņo izsolāmā Objekta sākumcenu, izsoles soļa lielumu un izsoles procesu, kā arī to, ka solīt var tikai pa vienam solim.

11.1. Izsoles vadītājs paziņo, ka solīšana ir sākusies un nosauc Objekta izsoles sākumcenu. Visi izsoles dalībnieki paceļ savas dalībnieku kartītes ar to apstiprinot dalību izsolē. Izsoles vadītājs atkārtoti paziņo, ka solīt var tikai pa vienam solim. Solīšanas procesā izsoles dalībnieki paceļ savas solītāja kartītes numuru.

Izsoles vadītājs atkārto pirmā solītāja izsoles reģistrācijas numuru un nosauc piedāvāto cenu. Izsoles vadītājs jautā : “Kurš sola vairāk ?”” un solīšana turpinās.

Ja vairāki solītāji reizē sola vienādu cenu un neviens to nepārsola, tad priekšroka dodama solītājam, kas izsoles dalībnieku sarakstā reģistrēts ar mazāku kārtas numuru.

11.2. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj izsolītāja paziņojumu par to, ka viņš pieņēmis vairāk solījumu, un šis piesitiens noslēdz pārdošanas cenas noteikšanu.

12. Izsoles dalībnieki ar savu parakstu cenu tabulā apstiprina nosolīto summu. Izsoles dalībnieks, kurš ir nosolījis visaugstāko cenu ar savu parakstu cenu tabulā apstiprina savu gribu pirkt nekustamo īpašumu par nosolīto cenu. Iemaksātā drošības nauda tiek ieskaitīta nosolītā Objekta apmaksā.

Reģistrācijas nauda netiek ieskaitīta Objekta apmaksā un nevienam no dalībniekiem netiek atmaksāta.

Izsoles dalībniekiem, kuri nav nosolījuši visaugstāko cenu, 10 (desmit) darba dienu laikā pēc izsoles protokola parakstīšanas dienas, tiek atmaksāta drošības nauda.

13. Ja noteiktā termiņā uz izsoli ir reģistrējies tikai viens izsoles dalībnieks, izsoles komisija piedāvā viņam pirkt objektu nosolot vienu soli. Vienīgais izsoles dalībnieks, kurš vēlas iegādāties objektu, nosolot vienu soli, uzskatāms par Objekta nosolītāju.

14. Objekta nosolītājs saņem izziņu norēķinam par izsolē iegūto Objektu.

15. **Objekta nosolītājam, pēc izsoles protokola parakstīšanas dienas, nosolītā cena jāsamaksā divu nedēļu laikā pārskaitot to uz vienu no Kokneses novada domes kontiem:**

15.1. A/S SEB bankas UNLALV2X kontā LV 22UNLA0035900130701 **vai**

A/S Swedbank HABALV22 kontā Nr.: LV94HABA0551003424462.

15.2 Ja Objekta nosolītājs noteiktajā termiņā nesamaksā nosolīto cenu, tad viņš zaudē tiesības uz nosolīto, kā arī viņam netiek atmaksāta drošības nauda un reģistrācijas maksa.

16. Ja Objekta nosolītājs nav veicis noteiktā termiņā nosolītās cenas samaksu, tad atkārtotu izsoli var nerīkot, ja savu piekrišanu Objekta pirkšanai par savu nosolīto cenu dod izsoles dalībnieks, kurš solījis augstāko cenu pirms Objekta nosolītāja nosolītās cenas.

**VI. Nenotikusī izsole**

17. Izsole var tikt uzskatīta par nenotikušu:

17.1. ja neviens izsoles dalībnieks nav iesniedzis pieteikumu;

17.2. ja nav pārsolītā sākumcena;

17.3. ja neviens no izsoles dalībniekiem, kurš atzīts par nosolītāju, nesamaksā pirkuma summu un nenoslēdz pirkuma līgumu noteiktajā termiņā;

17.4. ja tiek konstatēts, ka bijusi noruna kādu atturēt no piedalīšanās izsolē vai ja izsolē starp dalībniekiem konstatēta vienošanās, kas ietekmējusi izsoles rezultātus vai tās gaitu;

17.5. ja izsolāmo objektu iegūst persona, kurai nav bijušas tiesības piedalīties izsolē.

17.6. Atkārtotas izsoles gadījumā Kokneses novada dome ar atsevišķu lēmumu nosaka atkārtotās izsoles priekšmeta sākumcenu, to atstājot negrozītu vai samazinot.

**VII. Izsoles rezultātu apstiprināšana**

18. Izsoles protokolu apstiprina Kokneses novada domes Izsoles komisija.

19. Sūdzības par izsoles komisijas darbu ar likumisku pamatojumu iesniedzamas Kokneses novada domes priekšsēdētājam ne vēlāk kā 1 (vienas) darbdienas laikā kopš izsoles dienas. Vēlāk iesniegtās sūdzības netiek skatītas.

20. Izsoles komisija sagatavo un iesniedz izsoles rezultātus apstiprināšanai Kokneses novada domē.

21. Informācija par izsoles rezultātu tiek publicēta pašvaldības mājas lapā [www.koknese.lv](http://www.koknese.lv).

**VIII. Līguma noslēgšana**

22. Pēc nosolītās cenas pilnīgas samaksas un Kokneses novada domes lēmuma, par izsoles rezultātu apstiprināšanu, divu nedēļu laikā Kokneses novada domes priekšsēdētājs Kokneses novada domes vārdā slēdz pirkuma līgumu ar pretendentu, kurš atzīts par nosolītāju un nomaksājis visu pirkuma summu.

23. Ja Objekta nosolītājs noteiktajā termiņā pirkuma Līgumu nenoslēdz vai atsakās to slēgt, tad viņš zaudē tiesības uz nosolīto, kā arī viņam netiek atmaksāta drošības nauda un samaksātā summa.

24. Strīdus, kas radušies sakarā ar šo noteikumu piemērošanu, izšķir Kokneses novada dome, viena mēneša laikā no notikušās izsoles.

Sēdes vadītājs,

domes priekšsēdētājs *(personiskais paraksts)*  D.Vingris